Η ***μικρή κυρία της λίμνης Πανασόφσκι*** ή απλώς ***μικρή κυρία της Πανασόφσκι***, είναι τα ψευδώνυμα που δόθηκαν σε μια άγνωστης ταυτότητας νεαρή γυναίκα, πιθανόν ελληνικής καταγωγής, που βρέθηκε δολοφονημένη στις 19 Φεβρουαρίου 1971, στη λίμνη Πανασόφσκι, στη Φλόριντα των ΗΠΑ. Τα στοιχεία της παραμένουν άγνωστα εδώ και 53 χρόνια.

Η δολοφονία δεν κατάφερε να εξιχνιαστεί παρά τις βαθιές έρευνες και την δημιουργία πολλών ιατροδικαστικών ανακατασκευών του προσώπου του θύματος (σκίτσων) κατά καιρούς όλα αυτά τα χρόνια. Αν και η υπόθεση παρουσιάστηκε στην αμερικάνικη εκπομπή «Unsolved Mysteries» στις 14 Οκτωβρίου του 1992, καθώς και στην ελληνική εκπομπή «Φως στο τούνελ» στις 30 Νοεμβρίου και 1 Δεκεμβρίου του 2012, δεν υπήρξε σημαντική πρόοδος στις έρευνες.

Ανακάλυψη του πτώματος
----------------------

Στις 19 Φεβρουαρίου του 1971, δύο έφηβοι ανακάλυψαν μια μερικώς βυθισμένη φιγούρα να επιπλέει στη λίμνη Πανασόφσκι της Φλόριντα στο ύψος μιας γέφυρας του αυτοκινητοδρόμου i-75.

H νεκρή γυναικά φορούσε πράσινη μπλούζα, πράσινο καρό παντελόνι και πράσινο φλοράλ πόντσο. Επίσης βρέθηκαν ένα λευκόχρυσο ρολόι και ένα χρυσό κολιέ. Στο δάχτυλο της υπήρχε ένα χρυσό δαχτυλίδι με μια διάφανη πέτρα, που υποδηλώνει ότι μπορεί να ήταν παντρεμένη. 

Μια ιατροδικαστική εξέταση των λειψάνων διεξήχθη από τον Δρ Γουίλιαμ Σάτζ, ο οποίος κατέληξε στο συμπέρασμα ότι το θύμα είχε πεθάνει περίπου 30 ημέρες πριν ανακαλυφθεί το σώμα της. Μια αντρική ζώνη ήταν δεμένη γύρω από το λαιμό της, υποδεικνύοντας έντονα τον στραγγαλισμό ως αιτία θανάτου.

Ιατροδικαστική εξέταση
----------------------

Τον Φεβρουάριο του 1986 έγινε εκταφή της σορού για περαιτέρω ιατροδικαστική εξέταση.

Η γυναίκα προσδιορίστηκε ότι ήταν μεταξύ 17 και 24 ετών όταν πέθανε, είχε περίπου ύψος 1.52 με 1.65 και ζύγιζε περίπου 50 με 55 κιλά. Είχε καστανά ίσια μαλλιά και εμφανή ζυγωματικά. Επιπλέον, είχε λάβει εκτεταμένες οδοντιατρικές εργασίες, συμπεριλαμβανομένων πολλών ασημένιων σφραγισμάτων. Είχε μια πορσελάνινη κορώνα σε ένα από τα πάνω δεξιά δόντια της. 

Διαπιστώθηκε ότι είχε γεννήσει τουλάχιστον δύο παιδιά πριν από το θάνατό της.   Ένα από τα πλευρά της είχε σπάσει τη στιγμή του θανάτου, με αποτέλεσμα οι ερευνητές να υποθέσουν ότι ο δολοφόνος πιθανότατα γονάτισε πάνω της ενώ την έπνιγε με τη ζώνη. 

Οι ερευνητές αρχικά πίστευαν ότι η γυναίκα προερχόταν από την Ευρώπη ή ήταν ιθαγενής αμερικανικής καταγωγής. Μια περαιτέρω εκταφή και εξέταση των λειψάνων, που διεξήχθη το 2012, διαπίστωσε ότι ήταν τελικά ευρωπαϊκής καταγωγής. Μια εξέταση των οστών του θύματος έδειξε ότι μια ασθένεια ή η κακή διατροφή είχε σταματήσει για λίγο την ανάπτυξη της στην παιδική ηλικία. 

Εξετάζοντας τα ισότοπα μολύβδου στα δόντια του θύματος, ο γεωχημικός επιστήμονας Τζορτζ Κάμενοβ συμπέρανε ότι το θύμα είχε αναμφίβολα περάσει την παιδική του ηλικία και την εφηβεία του στη νότια Ευρώπη κοντά στη θάλασσα, και συγκεκριμένα στο λιμάνι του Λαυρίου στην Ελλάδα. 

Δεδομένου ότι υπάρχει μεγάλος ελληνοαμερικανικός πληθυσμός στο Τάρπον Σπρινγκς (περίπου 117χλ από τη λίμνη Πανασόφσκι), και ότι το θύμα ήταν νεκρό για περίπου 30 ημέρες σε συνδυασμό με την πιθανότατα ότι ζούσε στην Ελλάδα, ίσως η γυναικά είχε ταξιδέψει στις Ηνωμένες Πολιτείες για να συναντήσει συγγενείς και φίλους και να παραστεί στον εορτασμό των  Θεοφανίων.

Η θεωρία αυτή βασίστηκε στην ιατροδικαστική εξέταση των μαλλιών, η οποία φανέρωσε ότι βρισκόταν στη Φλόριντα για λιγότερο από δύο μήνες πριν από το θάνατό της.

Μια ορθοπαιδική χειρουργική επέμβαση, γνωστή ως τεχνική «Watson-Jones», είχε πραγματοποιηθεί στον δεξιό αστράγαλο της όταν ήταν περίπου 16 ετών. Αυτή η επέμβαση - η οποία περιλάμβανε τέντωμα του τένοντα με βίδες που είχαν τρυπηθεί στο οστό - προφανώς έγινε για να διορθωθεί μια χρόνια κατάσταση που πιθανότατα προκαλούσε κατά διαστήματα αστάθεια στον αστράγαλο της γυναίκας πριν από την επέμβαση. Επιπλέον, διαπιστώθηκε ότι το θύμα υπέφερε από περιοστίτιδα. 

Μια περαιτέρω εξέλιξη με την υπόθεση σημειώθηκε μέσα από την εκπομπή Φως Στο Τούνελ. Συγκεκριμένα, μια τηλεθεάτρια ισχυρίστηκε τηλεφωνικά ότι ένα από τα σκίτσα της γυναίκας έμοιαζε εκπληκτικά με μία κοπέλα που γνώριζε και ονομαζόταν Κωνσταντίνα. Μαζί με την Κωνσταντίνα έλαβαν εκπαίδευση οικιακών γνώσεων σε μια σχολή που χρηματοδοτήθηκε από τον Διεθνή Οργανισμό Μετανάστευσης με σκοπό την μετανάστευση στις αρχές της δεκαετίας του 70 ως μέρος μιας διετούς σύμβασης εργασίας. Μετά την ολοκλήρωση των μαθημάτων, η τηλεθεατρια υποστήριξε ότι έχασε κάθε επαφή με την φίλη της, καθώς την Κωνσταντίνα την έστειλαν στην Αμερική και την ίδια στην Αυστραλία. Είναι ενδιαφέρον ότι η Κωνσταντίνα έφτασε στην Αμερική ακριβώς την ίδια εποχή με το θύμα όπως έδειξε και η ιατροδικαστική εξέταση.

### Ανακατασκευές προσώπου

Μια συλλογή από ιατροδικαστικές ανακατασκευές προσώπου έγιναν τη δεκαετία του 1980 για να δείξουν πώς μπορεί να έμοιαζε η μικρή κυρία της λίμνης Πανασόφσκι σε διάφορα ηλικιακά στάδια της ζωής της. Το 2012 δημιουργήθηκε ένα άλλο σύνθετο σκίτσων, οπτικά διαφορετικό από τα προηγούμενα. Αυτό εκτός από την ανακατασκευή του προσώπου περιλάμβανε ρεαλιστική απεικόνιση της ένδυσης του θύματος.  

* Ανακατασκευή προσώπου από τη Linda Galeener, περίπου το 1988Ανακατασκευή προσώπου από τη Linda Galeener, περίπου το 1988
* Ηλικιακή αναδρομήΗλικιακή αναδρομή
* Ηλικιακή αναδρομήΗλικιακή αναδρομή
* Ηλικιακή αναδρομήΗλικιακή αναδρομή
* Πρόσθετη αναδόμηση προσώπουΠρόσθετη αναδόμηση προσώπου
* Ηλικιακή αναδρομήΗλικιακή αναδρομή
* Το μοτίβο του πόντσοΤο μοτίβο του πόντσο
* Το μοτίβο από το παντελόνιΤο μοτίβο από το παντελόνι
* Το ρολόι της άγνωστηςΤο ρολόι της άγνωστης

Αναφορές
--------

1. ↑  Orlando, Steve. "TV show brings new tips in 1971 Sumter slaying." *The Tampa Tribune*, FLORIDA ed. sec. CITRUS, 16 Oct. 1992, p. 1. NewsBank: *Access World News*. Accessed 22 July 2019. (απαιτείται συνδρομή)
2. ↑  Stephens, Henry A. "Viewers hope to help solve Sumter case." *Ocala Star-Banner* (FL), Marion ed. sec. News, 16 Oct. 1992, p. 2B. NewsBank: *Access World News*. Accessed 22 July 2019. (απαιτείται συνδρομή)
3. ↑  
Orlando, Steve. "Police still sift clues in slaying." *The Tampa Tribune*, FLORIDA ed. sec. CITRUS, 27 Nov. 1992, p. 1. NewsBank: *Access World News*. Accessed 22 July 2019. (απαιτείται συνδρομή)
4. ↑  Bridgers, Raymond, et al. "Episode 134." *Unsolved Mysteries*, season 5, episode 5, National Broadcasting Company, 14 Oct. 1992. Accessed 22 March 2020.
5. ↑  Gorman, James (2 December 2012). «Isotope Analysis». *Manilla Bulitin*.. Ανακτήθηκε στις 15 May 2014. [*νεκρός σύνδεσμος*](απαιτείται συνδρομή)
6. ↑  Henderson, John (17 May 1992). «Sumter Gets Help from TV». *Ocala Star Banner* (NYT Regional Newspapers).. Ανακτήθηκε στις November 7, 2015.
7. ↑  «Cleo's Hobby: Another Jane Doe». 26 Ιουνίου 2013. Ανακτήθηκε στις 7 Απριλίου 2014.
8. ↑  «NamUs UP # 6040». *identifyus.org*. National Missing and Unidentified Persons System. 15 Οκτωβρίου 2009. Αρχειοθετήθηκε από το πρωτότυπο στις 21 Σεπτεμβρίου 2016. Ανακτήθηκε στις 21 Νοεμβρίου 2014.
9. ↑  Gorman, James (12 November 2012). «A Jane Doe Gets a Back Story». *The New York Times*.. Ανακτήθηκε στις 7 April 2014.
10. ↑  «Forensic Imaging Workshop». *US Fed News Service*. 16 March 2013. Αρχειοθετήθηκε από το πρωτότυπο στις 29 June 2014.. Ανακτήθηκε στις 15 May 2014. (απαιτείται συνδρομή)
11. ↑  DiPietrantonio, Stef (29 Ιουνίου 2012). «Thanks to forensic work, cold case heats up again». Αρχειοθετήθηκε από το πρωτότυπο στις 10 Ιουλίου 2015. Ανακτήθηκε στις 8 Απριλίου 2014.
12. ↑  Ocala Star-Banner May 14, 1989
13. ↑  «Cold Case File: Little Miss Lake Panasoffkee (1971-0291)». 29 Μαΐου 2013. Αρχειοθετήθηκε από το πρωτότυπο στις 8 Απριλίου 2014. Ανακτήθηκε στις 7 Απριλίου 2014.
14. ↑  «Jane Doe 1971». *missingkids.org*. National Center for Missing and Exploited Children. Ανακτήθηκε στις 22 Αυγούστου 2014.
15. ↑  «Shoking revelations about the girl of the lake…». 12 Ιανουαρίου 2012. Ανακτήθηκε στις 17 Ιουνίου 2017.
16. ↑  Waters, Robert (17 Φεβρουαρίου 2010). «Searching for an identity: "Little Miss Lake Panasoffkee"». Ανακτήθηκε στις 8 Απριλίου 2014.
17. ↑  Peter, Jamison (30 June 2012). «Clues emerge in cold case murder that may be tied to Tarpon Springs». *Tampa Bay Times*.. Ανακτήθηκε στις 8 April 2014.

Αναφερόμενα έργα και περαιτέρω ανάγνωση
---------------------------------------

* Evans, Colin (1996). *The Casebook of Forensic Detection: How Science Solved 100 of the World's Most Baffling Crimes*. New York: John Wiley & Sons Inc. ISBN 0-471-07650-3.
* Halber, Deborah (2015). *The Skeleton Crew: How Amateur Sleuths Are Solving America's Coldest Cases*. New York: Simon & Schuster. ISBN 978-1-451-65758-6.
* Innes, Brian (2000). *Bodies of Evidence: The Fascinating World of Forensic Science and How it Helped Solve More than 100 True Crimes*. Leicester: Amber Books Ltd. ISBN 1-856-05623-6.
* Latham, Krista E.· Bartelink, Eric J. (2017). *New Perspectives in Forensic Human Skeletal Identification*. San Diego: Academic Press. ISBN 978-0-128-05429-1.
* Murray, Elizabeth A. (2012). *Forensic Identification: Putting a Name and Face on Death*. Minneapolis: Twenty-First Century Books. ISBN 978-1-467-70139-6.
* Newton, Michael (2004). *The Encyclopedia of Unsolved Crimes*. New York: Facts on File. ISBN 978-0-816-07818-9.
* Pettem, Silvia (2009). *Someone's Daughter: In Search of Justice for Jane Doe*. Plymouth: Taylor Trade Publishing. ISBN 978-1-589-79420-7.
* Pettem, Silvia (2017). *The Long Term Missing: Hope and Help for Families*. Maryland: Rowman & Littlefield. ISBN 978-1-442-25680-4.
* Ubelaker, Douglas H.· Scamell, Henry (1992). *Bones: A Forensic Detective's Casebook*. New York: M. Evans and Company Inc. ISBN 978-1-283-61515-0.
* Taylor, Karen T. (2000). *Forensic Art and Illustration*. New York: CRC Press. ISBN 978-0-849-38118-8.